Publication: Magyar Közlöny
Issue: MK-2002-160 (Year: 2002, Number: 160)
Era: 1990-2004
Section: — a számvitelrõl szóló 2000. évi C. törvény (a továbbiakban: Szt.),
Paragraph Index: 1203

71. § A jogi-szakmai tevékenységhez kapcsolódóan — ideértve a peren kívüli és perbeli egyezség létrehozására vonatkozó döntést is — 50 M Ft egyedi ügyértékig önállóan, 250 M Ft egyedi ügyértékig a gazdasági vezérigazgatóhelyettes ellenjegyzésével — figyelemmel az 51. §-ban foglaltakra is — jogosult pénzügyi, illetve anyagi kötelezettségvállalásra. 71/A. § Irányítja az ÁPV Rt.-hez rendelt társaságok átalakulásával, privatizációjával összefüggésben, jogszabályok, valamint egyes megállapodások alapján keletkezõ kötelezettségekkel és követelésekkel kapcsolatos elszámolási és nyilvántartási tevékenységet, a reverzális levelekkel kapcsolatos feladatokat. 71/B. § Irányítja és felügyeli az ÁPV Rt.-hez kapcsolódó felszámolási eljárásokkal összefüggõ tevékenységet. 71/C. § Irányítja és felügyeli az ÁPV Rt. vezérigazgatója által hozzárendelt társaságokkal kapcsolatos tulajdonosi tevékenységet. 71/D. § Irányítja az ÁPV Rt. részére benyújtott kárpótlási jegyek õrzését, nyilvántartását, kezelését, valamint a jogszabálynak megfelelõ megsemmisítését. 71/E. § Koordinálja és ellenõrzi a szerzõdés menedzsment munkáját, az ÁPV Rt. által kötött szerzõdések nyilvántartását, teljesülésük figyelemmel kísérését és ellen- õrzi, felügyeli a Szerzõdéstárat. 71/F. § Felügyeli a lezárt tranzakciókkal kapcsolatos utógondozási tevékenységet.

Source: https://magyarkozlony.hu/hivatalos-lapok/df2b31ff961f266ef648e45f96d3847d1ae74b1d/dokumentumok/4899714515ae5af7c765af97e3159ae9d1130993/letoltes